《钱续古赘赵氏》
宋代·方凤

年华冠带玉辉辉，本悟秦风出赘扉。
为要权宜就家室，不妨暂时别庭帏。
化推正始余麟厚，占协和鸣待凤飞。
老我相亲垂十载，指期观子共于归。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。